《水调歌头 赵北口作》
清代·陈维崧

忽复出门去，万事总由天。难忘只有烟水，永不罢相怜。

此地燕南赵北，尽日黄尘白草，那抵旧溪山。讵料故乡景，陡落笋舆前。

鄚州镇，大沽口，水云宽。空明浩淼，碧筱红蓼满汀湾。

也有鱼羹莲米，安得笛床茶臼，水阁两三间。卧听吴娘橹，带暝唱歌还。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。